HU Az Európai Unió Hivatalos Lapja C 122/30

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv (1) alapján

(A folyékony vagy gáz-halmazállapotú szénhidrogének kutatására vonatkozó kizárólagos engedély, az ún. „Permis de Sancerre ”iránti kérelemről szóló felhívás)

(EGT vonatkozású szöveg)

(2007/C 122/07)

A Thermopyles SAS társaság – székhelyének címe: 190, rue de Fontenay, F-94300 Vincennes – 2006. október 31-i kérelmében folyékony vagy gáznemű szénhidrogének kutatására feljogosító kizárólagos engedélyért – ún. „Permis de Sancerre”-ért – folyamodott öt éves időtartamra, körülbelül 545 négyzetkilométernyi, Cher és Nièvre megyében fekvő területre.

Az engedély érvényességi területének határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

Csúcsok Földrajzi hosszúság Földrajzi szélesség A 0,70 gr K 52,70 gr É B 0,50 gr K 52,70 gr É C 0,50 gr K 52,40 gr É D 0,80 gr K 52,40 gr É E 0,80 gr K 52,60 gr É F 0,70 gr K 52,60 gr É

A kérelmek benyújtása.

A kezdeti kérelmet és a versengő kérelmeket beadó kérvényezőknek igazolniuk kell, hogy a bányászati engedélyekre és a földfelszín alatti tárolásra vonatkozó, 2006. június 2-i 2006-648 sz. rendelet (a Francia Köztársaság Hivatalos Közlönye, 1995. április 22.) 4., 5. és 6. cikkében meghatározott engedélyezési feltételek teljesülnek.

Az érdekelt társaságok versengő kérelmet nyújthatnak be ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekre és a földfelszín alatti tárolásra vonatkozó engedélyekre vonatkozó 2006-648 sz. rendelet (décret) állapított meg. A versengő kérelmeket az alább megadott címen lehet benyújtani a bányászatért felelős minisztériumhoz. A kezdeti kérelemre és a versengő kérelmekre vonatkozó határozatokat a kezdeti kérelemnek a francia hatóságok általi kézhezvételétől számított két éven belül, azaz 2008. november 7-ig meghozzák.

A tevékenység folytatására és leállítására vonatkozó feltételek és követelmények.

A kérvényezők figyelmébe ajánljuk a bányászati törvény 79. és 79.1. cikkét és a bányászati munkákról, a földfelszín alatti tárolási munkákról és a bányák és a földfelszín alatti tárolás rendőrségéről szóló, 2006. június 2-i 2006-649 sz. módosított rendeletet (décret) (a Francia Köztársaság Hivatalos Közlönye, 2006. június 3.)

További felvilágosításért a Gazdasági, Pénzügyi és Ipari Minisztériumhoz fordulhat: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [telefon: (33) 1 44 97 23 02, telefax: (33) 1 44 97 05 70].

A fent említett rendeleti és törvényi rendelkezésekhez a Légifrance honlapján lehet hozzáférni:

http://www.legifrance.gouv.fr

(1) HL L 164., 1994. június 30. 3. o.